Hoia Eesti Merd
Hoia Eesti Merd (HEM) on mittetulunduslik organisatsioon, mis asutati 9. mail 1993. Ühenduse peaülesanne on kaitsta Eesti merd, saari, rannaalasid ja siseveekogusid ning tagada nende looduslik tasakaal ja omanäolisus. Ühendus teeb koostööd teiste riikide samasihiliste ühendustega, näiteks Soome ühendusega Pidä Saaristo Siistinä. HEM on assotsieerunud Rahvusvaheline Keskkonnakoolituse Fondiga (FEE), millega koostöös toimub muu hulgas Rahvusvahelise Sinilipu Liikumine ja ökokoolide tegutsemine. Organisatsiooni esimees oli 1993–2002 Arnold Rüütel, pärast seda oli organisatsiooni president Villu Reiljan. MTÜ juhatuses on 4 liiget: Jaan Manitski (aastast 2009), Rein Leipalu (snd 31. mail 1959, juhatuses aastast 2013), Tiit Pruuli (aastast 2013) ja Ado Tikerpäe (snd 5. juunil 1953, juhatuses aastast 2017).